ཡང་ཉིན་ཞིག་དུད་ཁྱིམ་ཞིག་གི་ཁྱོ་བོ་རི་དྭགས་བཤོར་དུ་སོང་ནས་ཉིན་འགར་སླར་མ་འོངས།མི་འགའ་རེས་གཅན་གཟན་གྱིས་ཟོས་སོང་བ་ཡིན་ཟེར།ཆུང་མ་དེ་སེམས་ཚིག་ནས་མོ་སྟོན་ལ་མོ་འདེབས་སུ་འོང་ལ།ལེ་ལོ་ཅན་དེས་མིག་བཙུམ་ནས་ཡུད་ཙམ་བསྡད་དེ་འོ།ཁྱོད་ཀྱི་ཁྱོ་བོ་དེ་ལུང་པ་ཁ་བྱང་བལྟ་ནགས་སྟུག་པོ་ཡོད་པ་ཞིག་ན་གཅན་གཟན་གྱིས་ཟོས་པས་དགེ་རྩ་རྒྱ་ཆེན་པོ་སྒྲུབས་ཞེས་ལུང་བསྟན་པས།ཆུང་མ་དེ་སེམས་སྡུག་ནས་ངུ་བཞིན་རྒྱན་ཆ་རྣམས་ལེ་ལོ་ཅན་དེ་ལ་བྱིན།ལེ་ལོ་ཅན་དེ་ཁྱིམ་ལ་གདན་དྲངས་ནས།བསྔོ་སྨོན་བྱེད་བཞིན་ཡོད་སྐབས།ཁྱོ་བོས་རི་དྭགས་ཤ་བ་ཞིག་བསད།ཤ་རྭ་ཁྱེར་ནས་བདེ་འཚམས་སུ་ཡུལ་དུ་སླེབས།